Ła zeografia e γραφειν , che saria ałora "scritura de ła tera") la xe la siensa che la ga el conpito de studiar, descrivare e raprexentare la Tera inte la so superficie e inte la grandesa e la distribusion dei fenomani fixeghi, bioloxeghi, antropoloxeghi che i la intaresa, che inte la so union, i ghe modifega continuamente l'aspeto. La zeografia la xe tanto altro in pì che solo la cartografia o la topografia, parché la ziografia la xonta l'indajine de la dinamega e de le cauxe de la poxision de la tera inte el spasio, dei fenomani che njien fora so de ela e de le so carateristeghe. Tra tuti i popoli de l'area mediteranea, i promi xiograi i xe stai i antichi ejisi e al de fora de le xone del mediteraneo ghe xe sta anca le xiografie Babilonesi e dell'India. Dai Greçi deriva el nome come lo doparemo ni'altri oçidentali. Eratostene el ga butà drento in ziografia la doparasion de le coordinate sfereghe par esar in grado de catar na località ziogràfega. Inportanti progresi i xe stai fati da Ipparco di Nicea, chel ghea butà drento la doparasion de metodi astronomeghi pal calcolo de le lonxitudeni. El primo zeografo roman che al dì de oncò se conose, el xe Pomponio Mela chel ghea scrito on curto tratà ciamà ; dopo el greco Strabone chel ghea scrivuo na granda storia , e na conpleta zeografia, che la xe rivada ai dì nostri in bone condision. L'opara di Strabon la xe de cualità e no la dopara tecneghe de zeografia matemadega che le jera sta tacà doparare da Eratostene e Ipparco. El studio de la ziografia matemadega el xe sta riciapà inte el II secolo d.C. da Marino di Tiro e, pì de tuti, da Claudio Tolomeo, andove la so no la ga solo le coordinate sfereghe de 8000 località difarenti, ma el ga anca i metodi de proiesion doparai inte la cartografia. Inte el Medioevo i Arabi i ghea fato opare de granda cualità, come par exenpio el "" de Idrisi e altri .Co le grande esplorasion terestri verso l'Asia e chele maritime, o oncora verso l'Asia o verso le Americhe, l'omo "el ghea riscoprio" la pasion par la ziografia, e el bixogno de on studio mejo fato. Inte la segonda metà del XV secolo la riscuèrta in Eoropa de l'opara ziogràfega de Tolomeo la xe sta fondamental par la rinasita de la cartografia. Sta cuà, infati, la xe l'epoca dei primi atlanti eoropei otegnui co la doparasion de la cartografia matemadega. Inte el XVII secolo ghe xe sta difarenti tentadivi de Varenio de sistemar on fià la sienza ziogràfega. Inte el Setexento se ghea scumisià a intendare la zeografia come fin prinçipal la racolta de dati so le carateristeghe fixeghe, soçali, economeghe e storeghe de ogni paexe. Inte el XIX secolo grasie ai xiografi todeschi Alexander von Humboldt e Carl Ritter : Col pasar dei ani sti do indirisi i se ga unìo, par divegnerghine fora uno solo. Ben presto sta disiplina la xe divegnua na disiplina universitaria, scuminsiando da Parixi e Berlin. Inte i ultimi do secoli, la cuantità de le conosense e el numaro de strumenti da doparar i xe vegnesti tanti e de conseguensa le ga portà a na granda cresita de l'acuratesa de la zeografia e la descuerta de senpre pì novi posti novi inte el nostro pianeta. Inte el XX secolo, in oçidente, la disiplina ziogràfega, la ga traersà cuatro faxi prinçipali: determinismo zeografego, zeografia rejonale, rivolusion cuantitativa e zeografia critega.